cyanic-selkie/wikianc huggingface dataset:
ลักษณะปรากฏ
กระบวนการชีวเคมีของความเด่นและการแสดงออกเป็นฟิโนไทป์
incomplete dominance เป็นภาวะที่อัลลีลทั้งสองไม่ได้เด่นกว่ากันและกันในเฮเทอโรไซโกตหนึ่ง ๆ ดังนั้น ฟีโนไทป์ที่แสดงออกจึงเป็นภาวะในระหว่าง และจึงสามารถบอกได้ว่า เฮเทอโรไซโกตนั้น ๆ มีอัลลีลทั้งสอง Codominance หมายถึงความสัมพันธ์ระหว่างอัลลีลที่ทั้งสองล้วนเด่นร่วมกัน และจะแสดงออกในเฮเทอโรไซโกตนั้น ๆ ซึ่งก็คือฟีโนไทป์ทั้งสองจะปรากฏร่วมกัน
ส่วน Multiple alleles หมายถึงสถานการณ์ที่มีอัลลีลสามัญมากกว่า 2 แบบสำหรับยีนหนึ่ง ๆ หมู่โลหิตในมนุษย์เป็นตัวอย่างคลาสสิกอย่างหนึ่ง โปรตีนในเลือดที่จัดเป็นระบบ ABO สำคัญในการกำหนดหมู่โลหิตในมนุษย์ ซึ่งก็จะกำหนดด้วยอัลลีลต่าง ๆ ที่โลคัสหนึ่ง
เสียงเปิด เพดานอ่อน
เสียงเปิด เพดานอ่อน (velar approximant) เป็นเสียงพยัญชนะที่มีใช้อยู่ในหลายภาษา เช่น ภาษาสเปน, ภาษากาตาลา, ภาษาเกาหลี, ภาษาจีนกลาง ฯลฯ แต่ไม่พบในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ, หรือ  (เมื่อเป็นหน่วยเสียงย่อยของหน่วยเสียงหยุด เพดานอ่อน ก้อง  ในภาษากลุ่มโรมานซ์บางภาษา) ส่วนสัญลักษณ์เอกซ์-แซมปาที่ตรงกันคือ
เฆเนรัลอัลเบอาร์ (รัฐบัวโนสไอเรส)
เฆเนรัลอัลเบอาร์ (General Alvear) เป็นเมืองในอำเภอเฆเนรัลอัลเบอาร์ในรัฐบัวโนสไอเรส
การตั้งถิ่นฐานถูกก่อตั้งขึ้นในปี ค.ศ. 1853 ในชื่อ ฟอร์ตินเอสเปรันซา ต่อมาในชื่อ ปูเอโบลเอสเปรันซา และในวันที่ 19 กรกฎาคม ค.ศ. 1869 เมืองได้รับการเปลี่ยนชื่อตามชื่อของนายพลการ์โลส มาริอา เด อัลเบอาร์ (ค.ศ. 1789–1852) ผู้ซึ่งต่อสู้เพื่อปลดปล่อยอาร์เจนตินาในช่วงสงครามอิสรภาพ เมืองนี้เติบโตเร็วมากกว่าเมืองใด ๆ ในรัฐบัวโนสไอเรส เพราะเรือนจำที่ใหญ่ที่สุดแห่งหนึ่งในรัฐได้ถูกสร้างขึ้นในเฆเนรัลอัลเบอาร์ใน ค.ศ. 2000
เฆเนรัลอัลเบอาร์ตั้งอยู่ห่างจากกรุงบัวโนสไอเรส 200 กิโลเมตร ปัจจุบันเป็นพื้นที่ที่เต็มไปด้วยการทำเกษตรกรรม เป็นที่รู้จักจากกิจกรรมการเกษตรและปศุสัตว์ พื้นที่ในการปกครองของเฆเนรัลอัลเบอาร์มีเขตแดนติดกับตาปัลเกทางตะวันตกเฉียงเหนือ ติดกับโบลิบาร์ทางเหนือ ติดกับเบย์นติซิงโกเดมาโยทางตะวันตก ติดกับซาลาดิโยทางตะวันออก และติดกับลัสโฟลเรสทางะวันตก
พระยาพุทธวงศ์
พระยากากวรรณาทิปะราชวชิรปราการ หรือ พระยาพุทธวงศ์ เป็นเจ้าผู้ครองนครเชียงใหม่ องค์ที่ 4 ระหว่างปี พ.ศ. 2369 - พ.ศ. 2389 แห่งราชวงศ์ทิพย์จักร และเป็นผู้มีบทบาทสำคัญในการรวบรวมผู้คนมาเป็นประชากรของเมืองเชียงใหม่ในรัชสมัยพระเจ้ากาวิละ
พระราชประวัติ
พระยาพุทธวงศ์ หรือ เจ้าหลวงแผ่นดินเย็น มีนามเดิมว่านายพุทธวงศ์ เป็นเจ้าโอรสองค์ใหญ่ของนายพ่อเรือน พระราชอนุชาในเจ้าฟ้าสิงหาราชธานีเจ้าฟ้าหลวงชายแก้ว ผู้ครองนครลำปางกับแม่เจ้าจันทาราชเทวี และเป็นเจ้าราชนัดดา (หลานปู่) ในพระยาไชยสงคราม (ทิพย์ช้าง) (พระญาสุละวะฤๅไชยสงคราม) กับแม่เจ้าพิมพาราชเทวี ซึ่งเป็นองค์ต้นราชวงศ์ทิพย์จักร (เชื้อเจ้าเจ็ดตน)
เมื่อพระยาอุปราชคำฟั่นได้รับการสถาปนาเป็นพระยาเชียงใหม่ เจ้าพุทธวงศ์ได้รับสถาปนาเป็นพระยาอุปราชเชียงใหม่แทนเมื่อวันที่ 31 มกราคม จ.ศ. 1185 ปีมะแม (นับแบบปัจจุบันตรงกับ พ.ศ. 2367) เมื่อพระยาเชียงใหม่คำฟั่นถึงแก่อนิจกรรม เจ้านายและขุนนางเชียงใหม่จึงทูลเชิญพระยาอุปราชพุทธวงศ์ขึ้นสืบราชสมบัติในวันที่ 20 พฤษภาคม จ.ศ. 1188 ปีจอ (นับแบบปัจจุบันตรงกับ พ.ศ. 2369) แต่พระยาพุทธวงศ์ยังคงประทับที่คุ้มเดิมหน้าวัดพระสิงห์ แม้จะได้รับทูลเชิญให้ประทับที่หอคำ ก็เกรงบารมีพระประยูรญาติที่ล่วงลับไปแล้ว จึงให้สร้างหอเทียมขึ้นทางทิศใต้ของหอคำ ประทับที่หอคำได้ 7 วันรับราชาภิเษกแล้วย้ายไปประทับที่หอเทียม เฉลิมพระนามว่าภูมิปาลรัฏฐาธิปติ
พระยาพุทธวงศ์ ป่วยถึงแก่อสัญกรรมในเดือน 7 ปีมะเมีย จ.ศ. 1208 (ราวเดือนมิถุนายน พ.ศ. 2389)
ราชโอรส ราชธิดา
พระยาพุทธวงศ์ มีเจ้าราชโอรสและราชธิดา รวม 9 พระองค์ อยู่ในณ เชียงใหม่ มีพระนามตามลำดับ ดังนี้
การครองเมืองเชียงใหม่
ด้านเศรษฐกิจ ในรัชสมัยของพระยาพุทธวงศ์ หรือเจ้าหลวงแผ่นดินเย็น นับได้ว่าเป็นช่วงที่ไม่มีศึกสงคราม มีความเจริญทางเศรษฐกิจ กำลังการผลิตของประชากรมากขึ้น แหล่งเพาะปลูกกว้างขวาง ข้าวของเครื่องใช้เริ่มจะละเมียดละไมขึ้น ข้าวปลราอาหารที่เคยผลิตหรือจัดหาเพื่อความอยู่รอดในช่วงก่อนหน้านั้น เริ่มมีมากขึ้นจนเหลือเฟือในบางครั้ง ซึ่งตลาดก็เริ่มมีบทบาทเป็นศูนย์กลางในการแลกเปลี่ยนสินค้า จากตลาดนัดกลายเป็นตลาดที่มีสินค้านานาชนิด โดยเฉพาะตลาดกลางการค้าขายบริเวณหน้าวัดพระสิงห์ และขยายไปยังตลาดที่ถนนท่าแพในปัจจุบัน
มีเส้นทางการค้าขายหลัก 2 เส้นทาง คือ เส้นทางบก (มะละแหม่ง-ล้านนา-รัฐฉาน-ยูนนาน) และเส้นทางเรือ (ลำน้ำปิง กรุงเทพฯ-ล้านนา)
ด้านการศึกษา ในช่วงแรกยังเป็นการศึกษาในรูปแบบเดิมคือการฝึกอาชีพหรือการดำรงชีวิตตามความชำนาญในครอบครัว หรือเรียนตามสนใจของแต่ละคน ส่วนการศึกษาที่เป็นระบบนั้น จะเป็นรูปแบบของการเรียนในวัด ซึ่งไม่แตกต่างไปจากรัชสมัยของพระเจ้ากาวิละ แต่ที่แตกต่างอย่างชัดเจนคือ จำนวนวัด และจำนวนพระสงฆ์เพิ่มมากขึ้น และมีการคัดลอกคัมภีร์ใบลานต่างๆ มากขึ้นตามไปด้วย
โดยรวมแล้วในรัชสมัยของพระยาพุทธวงศ์ เป็นช่วงที่นครเชียงใหม่มีความเจริญและรับรู้ถึงชนชาติอื่นและการเปลี่ยนแปลงของโลกมากขึ้น มีการสัมพันธ์กับอังกฤษ และรู้จักการบริหารที่ไม่ใช้กำลังในการทำศึกสงคราม นับเป็นจุดเปลี่ยนของนครเชียงใหม่ เข้าสู่กระแสการบริหารและการเศรษฐกิจของโลก
เซโฟเพอราโซน
เซโฟเพอราโซน (Cefoperazone)
กองทัพตรินิแดดและโตเบโก
กองทัพตรินิแดดและโตเบโก มีชื่อเรียกอย่างเป็นทางการว่า กองกำลังป้องกันตนเองตรินิแดดและโตเบโก (Trinidad and Tobago Defence Force (TTDF)) เป็นองค์การทหารรับผิดชอบต่อการป้องกันสาธารณรัฐตรินิแดดและโตเบโก ประกอบด้วยกรมตรินิแดดและโตเบโก หน่วยยามฝั่ง กองบินและกำลังสำรอง
ปีปกติสุรทิน
ปีปกติสุรทิน (common year) หรือปีปรกติสุรทิน  เป็นปีปฏิทินที่มีจำนวนวัน 365 วัน และไม่ใช่ปีอธิกสุรทิน
ใน 365 วันของปีปกติสุรทิน มี 52 สัปดาห์กับอีก 1 วัน ดังนั้นปีปกติสุรทินจึงเริ่มและสิ้นสุดในวันเดียวกันของสัปดาห์ (เช่น ในปี 2554 วันที่ 1 มกราคมและ 31 ธันวาคมเป็นวันเสาร์ หรือ ในปี 2556 วันที่ 1 มกราคมและวันที่ 31 ธันวาคมเป็นวันอังคาร)
การเลือกตั้งทั่วไปในประเทศชิลี พ.ศ. 2564
การเลือกตั้งทั่วไปในประเทศชิลีมีขึ้นในวันที่ 21 พฤศจิกายน 2021 ประกอบด้วยการเลือกตั้งประธานาธิบดี การเลือกตั้งสมาชิกรัฐสภา และการเลือกตั้งระดับแคว้น
ในรอบแรกเป็นการลงคะแนนเสียงเลือกตั้งประธานาธิบดีชิลีซึ่งมีวาระการดำรงตำแหน่ง 4 ปี, สมาชิกวุฒิสภา 27 คน (จากทั้งหมด 50 คน) ซึ่งมีวาระการดำรงตำแหน่ง 8 ปีในรัฐสภา, สมาชิกสภาผู้แทนราษฎรทั้งหมด 155 คนซึ่งมีวาระการดำรงตำแหน่ง 4 ปีในรัฐสภา และสมาชิกคณะกรรมการแคว้นต่าง ๆ ทั้งหมด 302 คนซึ่งมีวาระการดำรงตำแหน่ง 3 ปี
ในการเลือกตั้งประธานาธิบดี มีผู้สมัครรับเลือกตั้งเจ็ดคน โฆเซ อันโตนิโอ กัสต์ สมาชิกพรรคสาธารณรัฐและผู้สมัครจากพันธมิตรแนวหน้าสังคมคริสเตียน ได้รับคะแนนเสียงสูงสุดในรอบแรก ก่อนเผชิญกับกาบริเอล โบริช สมาชิกพรรคกอนเบร์เฆนเซียโซเซียลและผู้สมัครจากพันธมิตรอาปรูเอโบดิกนิดัดในการเลือกตั้งรอบที่สองในวันที่ 19 ธันวาคม การเลือกตั้งรอบสองนี้เป็นครั้งแรกตามรัฐธรรมนูญฉบับปัจจุบันที่ผู้สมัครทั้งสองคนไม่ได้มาจากพรรคการเมืองใหญ่ โบริชชนะการเลือกตั้งเป็นประธานาธิบดีชิลี และจะเข้ารับตำแหน่งในปี 2022
เสียงเสียดแทรก ริมฝีปาก-ฟัน ก้อง
เสียงเสียดแทรก ริมฝีปาก-ฟัน ก้อง (voiced labiodental fricative) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาฝรั่งเศส, ภาษาฮินดี, ภาษาเวียดนาม ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ
ในการถอดเสียงนี้จากภาษาอังกฤษมักใช้ตัวอักษร ว เมื่อเป็นพยัญชนะต้น และใช้ตัวอักษร ฟ เมื่อเป็นพยัญชนะท้าย เช่น server เขียนทับศัพท์เป็น เซิร์ฟเวอร์ บางครั้งก็อาจพบการใช้ ฝ ในพจนานุกรมได้เช่นกัน
Club Friday To Be Continued ตอน เพื่อนรัก เพื่อนร้าย
Club Friday To Be Continued ตอน เพื่อนรัก เพื่อนร้าย บทโทรทัศน์โดย ธัญลักษณ์ จุลพงษ์, ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทุกวันจันทร์ อังคาร เวลา 20.00 - 21.15 น. เริ่มตอนแรกวันที่ 15 มีนาคม พ.ศ. 2559 ทางช่อง จีเอ็มเอ็ม 25
คาไว
เกาะคาไว (Kauaʻi หรือ Kauai) เป็นเกาะที่เก่าแก่ที่สุดทางธรณีวิทยาของหมู่เกาะฮาวาย มีพื้นที่ 562.3 ตร.ไมล์ (1,456.4 กม2) เป็นเกาะใหญ่เป็นอันดับ 4 ของหมู่เกาะฮาวาย และเป็นเกาะใหญ่เป็นอันดับ 21 ของสหรัฐอเมริกา ตั้งอยู่ทางตะวันตกเฉียงเหนือของเกาะโอวาฮู จากการสำรวจประชากรใน ค.ศ. 2020 เกาะมีประชากร 73,298 คน
เซร์ดาร์ เบร์ดือมูฮาเมดอว์
เซร์ดาร์ กูร์บันกูลือเยวิช เบร์ดือมูฮาเมดอว์ (Serdar Gurbangulyýewiç Berdimuhamedow; เกิด 22 กันยายน 1981) เป็นนักการเมืองชาวเติร์กเมน ผู้ดำรงตำแหน่งประธานาธิบดีเติร์กเมนิสถานนับตั้งแต่ 19 มีนาคม 2022 เขาเคยดำรงตำแหน่งรองประธานคณะรัฐมนตรีตั้งแต่ปี 2021 และตำแหน่งในรัฐบาลอีกหลายตำแหน่งภายใต้รัฐบาลอำนาจนิยมของกูร์บันกูลือ เบร์ดือมูฮาเมดอว์ ผู้เป็นบิดา  เขาลงสมัครเลือกตั้งเพื่อดำรงตำแหน่งต่อจากบิดาในการเลือกตั้งปี 2022 ซึ่งผู้สังเกตการณ์นานาชาติมองว่าเป็นการเลือกตั้งตบตา  เขาชนะการเลือกตั้งและขึ้นสู่ตำแหน่งในวันที่ 19 มีนาคม 2022
ฆาบิเอร์ ตอร์เรส
คาเบียร์ ตอร์เรส (Javier Torres) นักมวยสากลชาวเม็กซิโก เกิดที่เมืองอีราปัวโต (Irapuato) สถิติการชก 32 ครั้ง ชนะ 11 (น็อค 8) เสมอ 1 แพ้ 20
รายชื่อรองชนะเลิศและผู้เข้ารอบสุดท้ายมิสเวิลด์
บทความนี้แสดงรายชื่อของที่ได้รับรางวัลรองชนะเลิศในการประกวดมิสเวิลด์ ตั้งแต่ในปี ค.ศ. 1951 และคอนติเนนตัลควีนส์ตั้งแต่ มิสเวิลด์ 1981 คอนติเนนตัลควีนส์ออฟบิวตี้ที่ได้รับรางวัลเป็นครั้งแรก.
ตารางของรองชนะเลิศและผู้เข้ารอบสุดท้ายมิสเวิลด์
จากปี 1951 ถึง 1952, 1957, 1959–1965, 1967–1978 และ 1980 การประกวดที่ได้เข้ารอบ 5 สุดท้ายกับมิสเวิลด์ รองชนะเลิศอันดับที่ 1, 2, 3 และ 4 ได้รับรางวัล ในปี 1954, 1966, 1981–2017 และ 2019-ปัจจุบัน การประกวดที่ได้เข้ารอบ 3 สุดท้ายกับมิสเวิลด์ รองชนะเลิศอันดับ 1 และ 2 ได้รับรางวัล ในทางกลับกัน การประกวดที่ได้เข้ารอบ 6 สุดท้าย ในปี 1953, 1955, 1956 และ 1958 โดยมี มิสเวิลด์ รองชนะเลิศอันดับ 1, 2, 3, 4 และ 5 เฉพาะในปี 1979 และ 2018 เท่านั้น 7 อันดับแรกและ 2 อันดับแรกที่ได้รับรางวัล ตั้งแต่ปี ค.ศ 1959 อันดับแรก รองชนะเลิศแต่ละคนได้รับมงกุฏ
เนื่องจากการจัดประกวดเกิดขึ้นในปี 1951 ลำดับรองชนะเลิศของการประกวดจึงมักประกาศดังนี้:
ตารางนี้แสดงรองชนะเลิศของแต่ละการแข่งขัน ตั้งแต่เริ่มก่อตั้งในปี 1951.
นีมอแล็งปิก
นีมอแล็งปิก (Nîmes Olympique) หรือที่โดยทั่วไปเรียกว่า นีม (Nîmes) เป็นสโมสรฟุตบอลฝรั่งเศสที่ตั้งอยู่ในเมืองนีม สโมสรก่อตั้งขึ้นเมื่อวันที่ 10 เมษายน ค.ศ. 1937 และปัจจุบันเล่นในลีกเอิงซึ่งเป็นลีกสูงสุดของฟุตบอลฝรั่งเศส ความสำเร็จที่สำคัญที่สุดของสโมสรคือการชนะเลิศลีกเดอใน ค.ศ. 1950 และการชนะเลิศช็องปียอนานาซียอนาลใน ค.ศ. 1997 และ ค.ศ. 2012 สนามเหย้าของสโมสรคือสตาดเดอก็อสเตียร์ ซึ่งตั้งอยู่ในเมืองนีม
สถาบันวิจัยจุฬาภรณ์
สถาบันวิจัยจุฬาภรณ์ เป็นสถาบันอิสระภายใต้การกำกับดูแลของกระทรวงศึกษาธิการ มีวัตถุประสงค์เพื่อสนับสนุนงานในโครงการอันเนื่องมาจากพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยการสนับสนุนด้านการวิจัยและพัฒนาทางวิทยาศาสตร์และเทคโนโลยี ทั้งในด้านทุนวิจัย สนับสนุนอุปกรณ์เครื่องมือศึกษาวิจัยที่ทันสมัยรวมทั้งนักวิทยาศาสตร์และวิศวกรที่มีคุณภาพ
สถาบันวิจัยจุฬาภรณ์ จัดตั้งขึ้นเมื่อวันที่ 1 ธันวาคม พ.ศ. 2530 โดยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี รับผิดชอบการดำเนินงานโดยมูลนิธิจุฬาภรณ์ เดิมอยู่ภายใต้การกำกับดูแลของทบวงมหาวิทยาลัย
ในวันที่ 27 ธันวาคม พ.ศ. 2560 ได้มีการประกาศใช้ '''พระราชบัญญัติราชวิทยาลัยจุฬาภรณ์ (ฉบับที่ 2) พ.ศ. 2560''' ซึ่งได้กำหนดให้แยกสถาบันวิจัยจุฬาภรณ์ออกจากราชวิทยาลัยและยังให้อยู่ภายใต้มูลนิธิจุฬาภรณ์ตามเดิม
จังหวัดฟอร์ส
จังหวัดฟอร์ส (, Ostān-e Fārs, ) รู้จักกันในชื่อ ปาร์ส (پارس, Pārs) เช่นเดียวกันกับ เปอร์ซิส และ เปอร์เซีย เป็นหนึ่งใน 31 จังหวัดของประเทศอิหร่าน ที่มีพื้นที่ 122,400 ตารางกิโลเมตร ตั้งอยู่ในภาคตะวันตกเฉียงใต้ของประเทศ ซึ่งอยู่ในแคว้น 2 และมีเมืองหลักอยู่ที่ชีรอซ ณ ค.ศ. 2011 ฟอร์สมีประชากร 4.6 ล้านคน โดย 67.6% อาศัยอยู่ในเมือง, 32.1% อยู่ในหมู่บ้าน และ 0.3% ไม่มีที่อยู่เป็นหลักแหล่ง (เผ่าเร่ร่อน)
ฟอร์สเป็นบ้านเกิดทางประวัติศาสตร์ของชาวเปอร์เซีย เป็นบ้านเกิดของราชวงศ์อะคีเมนิดกับซาเซเนียน ในบริเวณนี้ ยังมีซากเมืองหลวงจักรวรรดิอะคีเมนิด คือ ปาซาร์กาด และเปอร์เซเปอลิส นอกจากนี้ เนื่องด้วยความสำคัญทางประวัติศาสตร์ ทำให้ในอดีต โลกตะวันตกเคยเรียกประเทศนี้ว่า เปอร์เซีย ก่อนที่พวกอาหรับครอบครองบริเวณนี้ แคว้นนี้เคยมีชื่อว่า ปาร์ส
ศัพทมูลวิทยา
คำว่า ฟอร์ส (فارس) ในภาษาเปอร์เซีย เป็นคำที่ถูกแปลงจากภาษาอาหรับในรูปเก่าของคำว่า ปาร์ส (پارس, Pârs) ซึ่งแปลงมาจากคำว่า ปอร์ซอ (𐎱𐎠𐎼𐎿, Pârsâ) ชื่อภาษาเปอร์เซียโบราณของแคว้นเปอร์ซิส คำว่า ปาร์ซา กับ เปอร์เซีย มีต้นกำเนิดจากบริเวณนี้
การลอบสังหารฌอเวอแนล มออีซ
ฌอเวอแนล มออีซ ประธานาธิบดีเฮติ ถูกลอบสังหารเมื่อเวลา 01:00 น. ของวันที่ 7 กรกฎาคม พ.ศ. 2564 ตามเวลาออมแสงตะวันออก เมื่อเขาและมาร์ทีนผู้เป็นภริยาถูกกลุ่มมือปืนไม่ทราบฝ่ายบุกโจมตีบ้านพักส่วนตัวของเขา
ต่อมาในวันเดียวกัน เจ้าหน้าที่เฮติแถลงว่าตำรวจได้สังหารผู้ต้องสงสัย 3 คน และจับกุมผู้ต้องสงสัยอีก 17 คน การตามล่ายังคงดำเนินต่อไปเพื่อหาตัวผู้บงการเหตุโจมตี
การเลือกตั้ง
มออีซได้รับเลือกตั้งให้เป็นผู้สืบทอดตำแหน่งประธานาธิบดีต่อจากมีแชล มาร์เตลี ซึ่งตามรัฐธรรมนูญไม่มีสิทธิ์ลงสมัครรับเลือกตั้งเป็นประธานาธิบดีอีกสมัยใน พ.ศ. 2558 จากผลอย่างเป็นทางการนั้น มออีซได้รับคะแนนเสียงร้อยละ 33 ในรอบแรก ซึ่งถือว่ามากกว่าผู้สมัครคนอื่น ๆ แต่ยังไม่เพียงพอที่จะชนะขาดลอยจึงต้องมีการเลือกตั้งรอบที่สอง ผลการเลือกตั้งนี้ถูกฌูด เซแล็สแต็ง ผู้ได้รับคะแนนเสียงมากเป็นอันดับที่สองและผู้สมัครคนอื่น ๆ โต้แย้ง และผู้สนับสนุนพวกเขาได้ออกมาประท้วง การเลือกตั้งรอบตัดเชือกถูกเลื่อนออกไปหลายครั้ง ทำให้เกิดการประท้วงอย่างรุนแรงขึ้นอีก และผลการเลือกตั้งก็ถูกยกเลิกไปในที่สุด เมื่อวาระการดำรงตำแหน่งของมาร์เตลีสิ้นสุดลง สภานิติบัญญัติได้แต่งตั้งฌ็อสแลร์ม พรีแวร์ เป็นประธานาธิบดีชั่วคราวก่อนการเลือกตั้งครั้งใหม่ในเดือนพฤศจิกายน พ.ศ. 2559 ในการเลือกตั้งครั้งนี้มออีซได้รับคะแนนเสียงร้อยละ 56 จากการนับคะแนนอย่างเป็นทางการ ซึ่งถือว่ามากพอที่จะหลีกเลี่ยงการเลือกตั้งรอบตัดเชือกได้ เขาเข้ารับตำแหน่งเมื่อวันที่ 7 กุมภาพันธ์ พ.ศ. 2560
ความวุ่นวายทางการเมือง
ในวาระดำรงตำแหน่งของมออีซ ความไม่สงบทางการเมืองและความรุนแรงไม่ใช่เรื่องแปลก การประท้วงต่อต้านรัฐบาลอย่างรุนแรงก็เกิดขึ้นหลายครั้ง ระยะเวลาการดำรงตำแหน่งของมออีซเป็นที่โต้แย้ง ก่อให้เกิดวิกฤตการณ์รัฐธรรมนูญ โดยปกติประธานาธิบดีมีวาระการดำรงตำแหน่งคราวละห้าปี และมออีซอ้างสิทธิ์ในการบริหารประเทศจนถึงเดือนกุมภาพันธ์ พ.ศ. 2565 ซึ่งเป็นเวลาห้าปีหลังจากเริ่มดำรงตำแหน่ง อย่างไรก็ตาม ฝ่ายค้านอ้างว่าวาระของมออีซสิ้นสุดลงในเดือนกุมภาพันธ์ พ.ศ. 2564 ซึ่งเป็นเวลาห้าปีหลังจากผู้ชนะการเลือกตั้งประธานาธิบดีเมื่อ พ.ศ. 2558 จะเข้าพิธีสาบานตนรับตำแหน่งในสถานการณ์ปกติ เกิดการประท้วงอย่างกว้างขวางเพื่อเรียกร้องให้มออีซลาออก และฝ่ายค้านเสนอชื่อผู้พิพากษาโฌแซ็ฟ เมแซน ฌ็อง-หลุยส์ ให้ดำรงตำแหน่งประธานาธิบดีชั่วคราวในเดือนกุมภาพันธ์ พ.ศ. 2564  ในขณะที่มออีซได้รับการสนับสนุนจากสหรัฐและองค์การนานารัฐอเมริกันให้ดำรงตำแหน่งต่อไปเป็นปีที่ห้า การเลือกตั้งสภานิติบัญญัติที่กำหนดไว้ในเดือนตุลาคม พ.ศ. 2562 รวมถึงการลงประชามติว่าด้วยการแก้ไขรัฐธรรมนูญถูกเลื่อนออกไปจนถึงเดือนกันยายน พ.ศ. 2564 ส่งผลให้มออีซปกครองโดยใช้คำสั่งพิเศษนอกเหนือจากกฎหมายปกติ มออีซอ้างว่าเขาได้ทำลายแผนการก่อรัฐประหารซึ่งพยายามจะสังหารเขาและโค่นล้มรัฐบาลในเดือนกุมภาพันธ์ พ.ศ. 2564 มีผู้ถูกจับกุมอย่างน้อย 23 คน เขาแต่งตั้งนายกรัฐมนตรี 7 คนตลอดช่วงเวลาที่เขาดำรงตำแหน่งประธานาธิบดี คนสุดท้ายในจำนวนนี้คืออาเรียล อ็องรี ซึ่งได้รับการแต่งตั้งเมื่อวันที่ 5 กรกฎาคม พ.ศ. 2564 แต่ยังไม่ได้สาบานตนเข้ารับตำแหน่งในขณะเกิดเหตุโจมตี
การโจมตี
เมื่อวันที่ 7 กรกฎาคม พ.ศ. 2564 เวลาประมาณ 01:00 น. ตามเวลาท้องถิ่น มือปืนกลุ่มหนึ่งบุกบ้านของมออีซในเขตแปเลอแร็ง 5 ของเทศบาลเปตียง-วีล พวกเขาเริ่มกราดยิงห้องทำงานและห้องนอนแล้วบุกค้นห้องทั้งสอง มือปืนยิงมออีซหลายครั้งจนกระทั่งเขาถึงแก่อสัญกรรมในที่เกิดเหตุ เขาถูกยิงด้วยกระสุนทั้งหมด 12 นัด มาร์ทีน มออีซ สุภาพสตรีหมายเลขหนึ่งถูกนำตัวส่งในโรงพยาบาลเนื่องจากถูกยิงระหว่างเหตุโจมตีและมีอาการสาหัส ลูกสามคนของพวกเขาซ่อนตัวอยู่ในห้องอื่นและรอดพ้นจากอันตราย ส่วนคนงานสองคนในบ้านพักถูกคนร้ายจับมัดไว้แต่ไม่ถูกยิง ข่าวแจกที่ออกมาจากสำนักนายกรัฐมนตรีในวันเดียวกันนั้นระบุว่าเหตุโจมตีครั้งนี้เป็นการกระทำของ "กลุ่มบุคคลที่ไม่ทราบฝ่าย" และยังระบุด้วยว่าพวกเขามีปืนเล็กยาวทหารและพูดทั้งภาษาอังกฤษและภาษาสเปน
เพื่อนบ้านของมออีซอ้างว่าได้ยินเสียงปืนกลหนักหลังเหตุโจมตีไม่นานนัก ในวิดีโอที่ชาวบ้านใกล้จุดเกิดเหตุได้ถ่ายไว้ ปรากฏเสียงชายคนหนึ่งซึ่งพูดภาษาอังกฤษสำเนียงอเมริกันผ่านโทรโข่งระหว่างการโจมตีว่าตนเองเป็นสมาชิกของสำนักงานปราบปรามยาเสพติดแห่งสหรัฐ อย่างไรก็ตาม กลุ่มผู้โจมตีไม่ได้มาจากสำนักงานดังกล่าว เจ้าหน้าที่ระดับสูงคนหนึ่งของรัฐบาลเฮติกล่าวว่า "คนเหล่านี้เป็นทหารรับจ้าง" ชาวบ้านรายงานว่าได้ยินเสียงปืนและ "เห็นชายแต่งตัวเหมือนหน่วยคอมมานโดในชุดดำวิ่งผ่านไปย่านต่าง ๆ" นอกจากนี้ยังมีรายงานว่ามีเสียงโดรนบินและเสียงระเบิดซึ่งอาจมาจากระเบิดมือ จากคำกล่าวของบรรดาผู้ถ่ายวิดีโอนั้น ผู้โจมตียังได้ปลดอาวุธของเจ้าหน้าที่รักษาความปลอดภัยของมออีซอีกด้วย
ภายในประเทศ
โกลด โฌแซ็ฟ รักษาการนายกรัฐมนตรีเฮติประณามเหตุโจมตีและกล่าวว่าในขณะนี้เขาเป็นผู้รับผิดชอบการบริหารประเทศ โฌแซ็ฟประกาศสถานการณ์ฉุกเฉินทั่วประเทศในวันนั้น โดยปกติประธานศาลฎีกาเฮติจะเป็นผู้รับหน้าที่ดังกล่าว แต่เรอเน ซีลแว็สทร์ ผู้ดำรงตำแหน่งคนล่าสุดได้ถึงแก่อสัญกรรมไปเมื่อไม่กี่สัปดาห์ก่อน รัฐธรรมนูญเฮติฉบับแก้ไขเพิ่มเติมใน พ.ศ. 2555 ระบุว่านายกรัฐมนตรีพร้อมด้วยคณะรัฐมนตรีจะกลายเป็นประธานาธิบดีหากประธานาธิบดีถึงแก่อสัญกรรม อย่างไรก็ตาม เนื่องจากมออีซอยู่ในปีสุดท้ายของวาระการดำรงตำแหน่ง รัฐธรรมนูญยังระบุด้วยว่าสมัชชาแห่งชาติ (ซึ่งเป็นการประชุมร่วมของรัฐสภาเฮติ) จะเป็นผู้เลือกประธานาธิบดีชั่วคราว แต่ประเด็นนี้ยังมีความซับซ้อนยิ่งขึ้นไปอีก เนื่องจากความล่าช้าในการเลือกตั้งสภานิติบัญญัติทำให้ไม่สามารถเปิดสมัชชาได้
ท่าอากาศยานนานาชาติตูแซ็ง ลูแวร์ตูร์ ถูกปิด โดยเครื่องบินต่าง ๆ ถูกส่งกลับไปยังจุดหมายปลายทางเดิม
นานาชาติ
ประธานาธิบดีลุยส์ อาบินาเดร์ แห่งสาธารณรัฐโดมินิกันประกาศปิดพรมแดนกับเฮติและเรียกประชุมผู้นำเหล่าทัพอย่างเร่งด่วนเพื่อประเมินสถานการณ์
นานาชาติประณามการโจมตีครั้งนี้ โดยมีแถลงการณ์จากรัฐบาลอาร์เจนตินา, แคนาดา, ชิลี, โคลอมเบีย, เม็กซิโก, สหราชอาณาจักร สหรัฐ, สาธารณรัฐจีน (ไต้หวัน) รวมทั้งจากองค์การนานารัฐอเมริกัน
ผู้ก่อการ
กลุ่มที่มีส่วนในการลอบสังหารและเหตุจูงใจของพวกเขายังไม่เป็นที่ทราบหรือเปิดเผย มือปืนที่สังหารมออีซได้รับการระบุว่าเป็นชาวต่างชาติ 28 คน ในจำนวนนี้เป็นชาวโคลอมเบีย 26 คน และชาวอเมริกัน 2 คน ผู้ก่อเหตุชาวโคลอมเบีย 3 คนถูกยิงสังหารระหว่างการต่อสู้กับตำรวจ และผู้ก่อเหตุชาวโคลอมเบียอีก 15 คนและชาวอเมริกัน 2 คนถูกควบคุมตัว ในขณะที่ผู้ก่อเหตุที่เหลืออีก 8 คนยังคงหลบหนี โกลด โฌแซ็ฟ รักษาการนายกรัฐมนตรีอธิบายว่าผู้ต้องสงสัยเป็นทหารรับจ้างต่างชาติที่ได้รับการฝึกมาอย่างดีและมีอาวุธหนัก บอกกิต แอดมง เอกอัครราชทูตเฮติประจำสหรัฐสนับสนุนคำอธิบายนี้ กลุ่มผู้ก่อการพูดทั้งภาษาสเปนและภาษาอังกฤษ
ชาวอเมริกัน 2 คนที่ถูกจับกุมได้รับการระบุตัวตนว่าเป็นชายสองคนจากรัฐฟลอริดา ได้แก่ โจเซฟ วินเซนต์ ชายวัย 56 ปีจากเมืองไมแอมี และเจมส์ โซลาช ซึ่งมีถิ่นที่อยู่ในเมืองฟอร์ตลอเดอร์เดลและเกิดในเมืองฌักแมลในเฮติ โซลาชอธิบายตนเองว่าเป็นอดีตเจ้าหน้าที่รักษาความปลอดภัยของสถานทูตแคนาดาในเฮติ เป็น "ผู้สนับสนุนเรียกร้องเพื่อเด็ก" และเป็นนักการเมืองอนาคตไกล เขายังได้ก่อตั้งองค์การการกุศลในภูมิภาคเซาท์ฟลอริดาเพื่อช่วยเหลือผู้คน ทั้งสองเป็นพลเมืองอเมริกันเชื้อสายเฮติ
นอกจากนี้ยังมีการระบุตัวตนผู้ต้องสงสัยชาวโคลอมเบีย 4 คน ได้แก่ อาเลฮันโดร ฮิราร์โด ซาปาตา, ยอน ไยโร รามิเรซ โกเมซ, บิกตอร์ อัลเบย์โร ปิญเญรา การ์โดนา และมานูเอล อันโตนิโอ โกรโซ กัวริน ในขณะเดียวกันรัฐบาลโคลอมเบียกล่าวว่าผู้ต้องสงสัย 6 คน (ซึ่งรวมถึงผู้เสียชีวิต 2 คน) เป็นอดีตทหารของกองทัพโคลอมเบีย
ตรีรัก รักการดี
ตรีรัก รักการดี (เกิด 26 ธันวาคม พ.ศ. 2509) ชื่อเล่น "บุ๋ม" เป็นนักร้องและนักแสดงหญิงชาวไทย มีชื่อเสียงจากการแสดงละครโทรทัศน์เรื่อง "แม่นาคพระโขนง" ทางสถานีวิทยุโทรทัศน์ไทยทีวีสีช่อง 3 และออกอัลบั้มภายใต้สังกัดคีตา เรคคอร์ดส ในชุด "Moddy ตรีรัก"
ประวัติ
จนกระทั่งในปี พ.ศ. 2538 ได้ออกอัลบั้มเพลงกับคีตา เรคคอร์ดส ในอัลบั้ม Moddy ตรีรัก มีเพลงที่ได้รับการโปรโมทคือ "มีแฟนหรือยังจ๊ะ" ด้วยความฮือฮากับการสวมเสื้อเอวลอยโชว์สะดือคู่กับกางเกงขาสั้นความยาวแค่หนึ่งคืบ จึงทำให้ติดภาพเซ็กซี่มาตั้งแต่นั้น ถือเป็นนางเอกในยุคนั้นที่มีภาพลักษณ์และผลงานถ่ายแบบในแนวเซ็กซี่
กระทั่งอายุได้ 32 ปี จึงได้ออกจากวงการบันเทิง ได้เดินทางไปศึกษาและใช้ชีวิตต่อที่สหรัฐ เริ่มต้นด้วยการทำงานเป็นเด็กเสิร์ฟ ได้ประกาศนียบัตรวิชาชีพตัดขนสุนัขและแมว จนทำเป็นอาชีพได้นานถึง 15 ปี
พ.ศ. 2565 กลับมารับแสดงละครเรื่อง สายรุ้ง หลังจากไม่ได้เล่นละครนาน 25 ปี
วอลเลย์บอลชายทีมชาติอียิปต์
วอลเลย์บอลชายทีมชาติอียิปต์ (منتخب مصر لكرة الطائرة) เป็นตัวแทนของประเทศอียิปต์ ในการแข่งขันวอลเลย์บอลระดับนานาชาติ รวมถึงนัดกระชับมิตร และเป็นหนึ่งในทีมชั้นนำของทวีปแอฟริกา
วัดประชาบำรุงกิจ
วัดประชาบำรุงกิจ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิบเอ็ดศอก อำเภอบ้านโพธิ์ จังหวัดฉะเชิงเทรา เจ้าอาวาสรูปปัจจุบันคือ พระครูสมุห์แชร์
วัดประชาบำรุงกิจ หรือ วัดหนองแบน ตั้งวัดเมื่อวันที่ 10 มิถุนายน พ.ศ. 2300 ไม่ปรากฏชื่อผู้สร้างวัดและได้รับพระราชทานวิสุงคามสีมาเมื่อ พ.ศ. 2480 ซึ่งได้ประกอบพิธีผูกพัทธสีมาเมื่อวันที่ 28 กุมภาพันธ์ พ.ศ. 2481
ฟิชเชอร์เฟซ
ฟิชเชอร์เฟซ (en: Fisherfaces) เป็นวิธีวิเคราะห์ภาพเชิงเส้น คิดค้นโดยนักสถิติวิทยา เซอร์ อาร์. เอ. ฟิชเชอร์ ผู้ซึ่งประสบความสำเร็จในการใช้วิธีดังกล่าวแยกแยะภาพของดอกไม้ เพื่อจัดชั้นหมวดหมู่ ในปี พ.ศ. 2479 ในหนังสือที่มีชื่อว่า การใช้วิธีวัดหลายวิธีในปัญหาการแยกหมวดหมู่ ปัจจุบันวิธีวิเคราะห์นี้ ถูกนำมาใช้ใน ระบบการรู้จำใบหน้า
อัลกอริธึม
ถ้าให้ X เป็นเวกเตอร์แบบสุ่ม โดยมีตัวอย่างทั้งสิ้น c แบบ
เมตริกซ์การกระจาย S_B และ S_W คำนวณได้ดังนี้
เจซาร์ แอนซาฮาส
เจซาร์ แอนซาฮาส (Jesar Ancajas) เป็นนักมวยสากลชาวฟิลิปปินส์ เกิดเมื่อ 5 สิงหาคม พ.ศ. 2525 สถิติการชก 33 ครั้ง ชนะ 14 (น็อค 7) เสมอ 2 แพ้ 17
ฟิชเชอร์เฟซ
อัลกอริธึม
และ \mu_i คือ mean ของตัวแบบ :
ฟิชเชอร์ อัลกอริธึม แสดงให้เห็นในตัวแปร W
ซึ่งสามารถเขียนใหม่ได้เป็น
จะได้ไม่ลืมกัน
"จะได้ไม่ลืมกัน" เป็นเพลงประกอบภาพยนตร์ ความจำสั้น แต่รักฉันยาว ขับร้องโดย ธงไชย แมคอินไตย์ ประพันธ์เนื้อร้องโดย สีฟ้า (นิ่ม สีฟ้า) ทำนองและเรียบเรียงโดย วัฒนกร ศรีวัง
เพลง "จะได้ไม่ลืมกัน" ได้อันดับสูงสุด 4 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ท็อป 20 ชาร์ต ประจำวันที่ 29 มีนาคม พ.ศ. 2552 และได้รับรางวัลเฉลิมไทยอวอร์ด ครั้งที่ 7 ประจำปี 2552 สาขาเพลงประกอบจากภาพยนตร์ไทยแห่งปี ในวันที่ 20 มีนาคม พ.ศ. 2551 ซึ่งจัดโดยสมาชิกเว็บไซต์ พันทิป.คอม โต๊ะเฉลิมไทย
โฟรซีโนเน
โฟรซีโนเน (Frosinone) เป็นเมืองเล็ก ๆ และเทศบาลในแคว้นลัตซีโย ตอนกลางของประเทศอิตาลี เป็นศูนย์กลางการปกครองของจังหวัดโฟรซีโนเน ตั้งอยู่ห่างจากกรุงโรมไปทางทิศตะวันออกเฉียงใต้ 75 กม. เป็นแหล่งผลิตเหล้าองุ่น มีซากเมืองโบราณของชนเผ่าวอลไซซึ่งเป็นคนพื้นเมืองดั้งเดิมก่อนชาวโรมันเข้าพิชิตดินแดนเมื่อ 400 ปี ก่อนคริสต์ศักราช
เซร์ฮิโอ กอนซาเลซ
เซร์ฮิโอ กอนซาเลซ (Sergio Gonzalez) นักมวยสากลชาวนิการากัว เกิดเมื่อ 30 เมษายน พ.ศ. 2516 สถิติการชก 31 ครั้ง ชนะ 18 (น็อก 12) เสมอ 1 แพ้ 12
โตเกียวสตอรี
โตเกียวสตอรี (Tokyo Story; 東京物語 (Tōkyō Monogatari)) เป็นภาพยนตร์ดรามาภาษาญี่ปุ่นจากปี 1953 ซึ่งกำกับโดยยาซูจิโร โอซุ และนำแสดงโดยชิซู รีว กับ ชิเอโกะ ฮิกาชิยามะ เนื้อเรื่องบอกเล่าเรื่องราวของคู่รักสูงวันที่เดินทางไปนครโตเกียวเพื่อเยี่ยมลูกของตนที่โตแล้ว ภาพยนตร์แสดงให้เห็นความแตกต่างของลูกซึ่งยุ่งเกินกว่าจะดูแลพ่อแม่ของตน ในขณะที่สะใภ้หม้ายที่แต่งงานกับลูกชายคนหนึ่งที่เสียชีวิตในสงครามนั้นกลับดูแลทั้งสองเป็นอย่างดี
ฟุตบอลชายหาดโลก
ฟุตบอลชายหาดโลก (FIFA Beach Soccer World Cup) เป็นการแข่งขันฟุตบอลชายหาดระดับโลกที่จัดโดยฟีฟ่า เริ่มจัดครั้งแรกในปี พ.ศ. 2538 ที่ประเทศบราซิล และมีการจัดต่อเนื่องทุก 1 ปี จนถึงปี พ.ศ. 2552 จึงได้เปลี่ยนเป็นจัดทุก 2 ปี
โตเกียวสตอรี
โอซุและผู้เขียนยทภาพยนตร์ โคโงะ โนดะ เขียนบทเสร็จภายใน 103 วัน โดยมีแบบอย่างกลาย ๆ มาจากภาพยนตร์อเมริกันจากปี 1937 เรื่อง เมดเวย์ฟอร์ทูมอโรว์ ที่กำกับโดยลีโอ แม็คคารีย์ โนดะเสนอให้นำภาพยนตร์ดังกล่าวมาดัดแปลง ในขณะที่โอซุเองยังไม่เคยชมภาพยนตร์เรื่องนั้น โอซุเลือกทีมงานและนักแสดงชุดเดิมกับที่เขาเคยทำงานมาด้วยเป็นเวลาหลายปี ภาพยนตร์เปิดตัวในประเทศญี่ปุ่นเมื่อวันที่ 3 พฤศจิกายน 1953 ที่ซึ่งไม่ได้รับความสนใจระดับนานาชาติในตอนแรก และถูกเรียกขานว่าเป็นภาพยนตร์ที่ "เป็นญี่ปุ่นเกินไป" กว่าที่จะถูกนำไปส่งออกขายในต่างประเทศได้ ต่อมาในปี 1957 ภาพยนตร์ได้ไปฉายที่ลอนดอน ที่ซึ่งได้รับรางวัล Sutherland Trophy ในปีถัดมาจากลอนดอน และได้รับการชื่นชมจากนักวิจารณ์ภาพยนตร์ชาวอเมริกันหลังนำไปฉายในนิวยอร์กซิตีเมื่อปี 1972 สำหรับในประเทศไทย ภาพยนตร์เข้าฉายที่โรงภาพยนตร์เฮาส์ สามย่านมิตรทาวน์ ในเดือนสิงหาคม 2020
ฟุตบอลชายหาดโลก
ทีมชาติที่ประสบความสำเร็จ
bold year = เจ้าภาพ
สถิติ
Note: Win in Common Time W = 3 Points / Win in Extra Time WE = 2 Points / Win in Penalty shoot-out WP = 1 Point / Lose L = 0 Points
โตเกียวสตอรี
โตเกียวสตอรี ได้รับการยอมรับในวงกว้างว่าเป็นผลงานชิ้นเอกของโอซุ และถูกเรียกขานว่าเป็นหนึ่งในภาพยนตร์ที่ดีที่สุดตลอดกาลหลายครั้ง ในปี 2012 ในผลสำรวจที่สำรวจในกลุ่มผู้กำกับภาพยนตร์โดยนิตยสาร Sight & Sound ภาพยนตร์นี้ได้รับการลงคะแนนให้เป็นภาพยนตร์ที่ดีที่สุดตลอดกาล
การผลิต
โตเกียวสตอรี ได้รับแรงบันดาลใจมาจากภาพยนตร์อเมริกันจากปี 1937 เรื่อง เมดเวย์ฟอร์ทูมอโรว์ ที่กำกับโดยลีโอ แม็คคารีย์ โนดะเริ่มแรกเสนอพล็อตเรื่อง ในขณะที่โอซุเองยังไม่เคยชมภาพยนตร์เรื่องนี้มาก่อน ภาพยนตร์ทั้งสองเรื่องเป็นเรื่องของผู้สูงวัยที่ประสบปัญหาในการเข้ากับคนรุ่นใหม่ และล้วนแสดงให้เห็นการเดินทางเยี่ยมลูกหลานของพ่อแม่ ความแตกต่างอยู่ที่ เมดเวย์ฟอร์ทูมอโรว มีฉากหลังเป็นยุคดีเพรสชั่นของสหรัฐอเมริกา ที่คู่แต่งงานนี้ประสบปรัญหาทางการเงิน ในขณะที่ โตเกียวสตอรี มีฉากหลังเป็นประเทศญี่ปุ่นหลังสงคราม ที่ซึ่งปัญหาต่าง ๆ เป็นในเชิงวัฒนธรรมและเชิงอารมณ์มากกว่า The two films also end differently.
สครปต์นั้นผลิตโดยยาซูจิโร โอซุ และคู่ขาคนสำคัญของเขา โคโงะ โนดะ ภายในเวลา 103 วัน ที่เรียวกังแห่งหนึ่งที่ชื่อ ชิงาซากิกัง ในเมืองชิงาซากิ จังหวัดคานางาวะ โอซุ, โนดะ และนัก cinematographer Yūharu Atsuta ลงพื้นที่สำรวจสถานที่ถ่ายทำในโตเกียว และโอโนมิจิ เป็นเวลาอีกหนึ่งเดือนก่อนเริ่มการถ่ายทำ การถ่ายทำจนถึงตัดต่อกินระยะเวลาตั้งแต่เดือนกรกฎาคมถึงตุลาคม 1953 โดยมีสถานที่ถ่ายทำได้แก่ในโตเกียว (อาดาจิ ชูโอ ไทโต และชิโยดะ), โอโนมิจิ, อาตามิ และโอซากะ ฉากที่เป็นภายในอาคารทั้งหมดถ่ายทำในสตูดิโอ Shochiku Ōfuna ที่คามากูระ จังหวัดคานางาวะ ยกเว้นเพียงฉากภายในพื้นที่พักคอยของสถานีโตเกียว และในขบวนรถไฟ โอซุเลือกใช้ทีมงานและนักแสดงชุดเดิมที่เขาเคยทำงานด้วยมาเป็นเวลานาน นักแสดง ชิชู รีว ระบุว่าโอซุจะมีความสุขที่สุดตอนที่ไฟนอลดราฟต์ของสคริปต์เสร็จ และไม่เคยมีการเปลี่ยนอะไรในไฟนอลดราฟต์อีก
สไตล์และธีม
เช่นเดียวกันกับภาพยนตร์เสียงทุกชิ้นของโอซุ โตเกียวสตอรี' มีความเร็วในการดำเนินเรื่องแบบเนิบช้า เหตุการณ์สำคัญต่าง ๆ มักไม่ได้ถูกแสดงออกมา แต่จะถูกเปิดเผยตามบทสนทนาในเรื่อง เช่น ไม่เคยมีฉากไหนที่แสดงให้เห็นระหว่างการเดินทางบนรถไฟไปและกลับจากโตเกียว มีการใช้รูปแบบกล้องพิเศษเฉพาะที่ซึ่งความสูงของกล้องนั้นต่ำและแทบไม่ขยับเลย นักวิจารณ์ภาพยนตร์ รอเจอร์ เอเบอร์ท (Roger Ebert) พบว่าทั้งภาพยนตร์มีการเคลื่อนของกล้องหนึ่งครั้ง ซึ่งเขาถือว่า "มากผิดปกติ" ในภาพยนตร์ของโอซุ การตั้งกล้องต่ำนั้นยังเป็นการชวนระลึกถึงการนั่งบนเสื่อทาทามิแบบญี่ปุ่น โอซุแทบไม่ได้ถ่ายมาสเตอร็ช็อต (master shot) เลย และมักไม่ทำตามกฎ 180 องศา (180-degree rule) ของการทำภาพยนตร์และทิศทางของหน้าจอ
โอซุชื่นชอบการตั้งกล้องนิ่ง ๆ โดยไม่ขยับเลยเป็นอย่างมาก และเชื่ออย่างแรงกล้าในแนวคิดมินิมอลิสม์ เดวิด เดรสเซอร์ (David Dresser) เปรียบเทียบรูปแบบของภาพยนตร์ของและพล็อตเรื่องแบบ "ทำให้ไม่เน้น“ (de-emphasized plot) ของโอซุว่าเหมือนกับศาสนาพุทธแบบเซน และความตื่นเต้นต่อมูลค่าเปลือกนอกและวัตถุนิยมของโลกสมัยใหม่
ผลตอบรับเชิงวิจารณ์
การให้คะแนนบนเว็บไซต์รีวิวภาพยนตร์ รอตเทนโทเมโทส์ ให้คะแนนไปในทิศทางเดียวกันคือ 100% "Fresh" จากการรีวิวของนักวิจารณ์ภาพยนตร์ 43 รีวิว และคะแนนเฉลี่ยที่ 9.66/10 ของรีวิวทั่วไป มติของเว็บระบุว่า: "โตเกียวสตอรีเป็นผลงานชิ้นเอกของโอซุ ที่ซึ่งความซับซ้อนอันคุ้มค่านั้นไม่เคยลดถอยพลังลงไปเลยแม้ภาพยนตร์จะผ่านระยะเวลากว่าครึ่งศตวรรษแล้วก็ตาม"
ปัญหาการยุติการทำงาน
ในทฤษฎีการคำนวณได้ ปัญหาการยุติการทำงาน (Halting problem) คือปัญหาการตัดสินใจที่ถามว่า
แอลัน ทัวริง (Alan Turing) พิสูจน์ในปี ค.ศ. 1936 ว่า ไม่มีขั้นตอนวิธีที่แก้ปัญหาการยุติการทำงานสำหรับข้อมูลป้อนเข้าใด ๆ ได้ทั้งหมดบนเครื่องจักรทัวริง จึงกล่าวว่าปัญหาการยุติการทำงานนี้ไม่สามารถตัดสินได้
ความสำคัญและผลสืบเนื่อง
ปัญหานี้มีความสำคัญเพราะว่าเป็นปัญหาแรกที่ได้รับการพิสูจน์ว่าเป็นปัญหาที่ไม่สามารถตัดสินได้ หลังจากการค้นพบของปัญหานี้ก็มีการค้นพบปัญหาอื่น ๆ ซึ่งไม่สามารถตัดสินได้เช่นเดียวกัน โดยวิธีพิสูจน์ทั่วไปว่าปัญหาหนึ่ง ๆ ไม่สามารถตัดสินได้ มักจะใช้การลดรูป ซึ่งเป็นการแสดงว่าถ้ามีขั้นตอนวิธีในการแก้ปัญหาต่าง ๆ เหล่านี้ เราจะสามารถนำขั้นตอนวิธีนั้นมาใช้เพื่อตัดสินปัญหาที่ไม่สามารถตัดสินได้ โดยการแปลงตัวปัญหา (instance) ของปัญหาที่ไม่สามารถตัดสินได้นั้นให้อยู่ในรูปของปัญหาใหม่นี้ แต่เนื่องจากเราทราบว่าไม่มีขั้นตอนวิธีใดจะตัดสินปัญหาที่ไม่สามารถตัดสินได้ เราจึงสรุปได้ว่าไม่มีวิธีใดที่จะตัดสินปัญหาอันใหม่ได้ด้วย
มิสแกรนด์นครพนม
มิสแกรนด์นครพนม (Miss Grand Nakhon Phanom) เป็นการประกวดนางงามสำหรับหญิงระดับจังหวัดในจังหวัดนครพนมทางภาคอีสานของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
ปัญหาการยุติการทำงาน
ความสำคัญและผลสืบเนื่อง
การที่เราไม่สามารถตัดสินปัญหาการยุติการทำงานได้ มีผลสืบเนื่องทำให้เราไม่มีทางมีวิธีทั่วไปในการตัดสินได้ว่าถ้อยแถลง (statement) เกี่ยวกับจำนวนธรรมชาติในเป็นจริงหรือไม่ ทั้งนี้เนื่องจากประพจน์ที่ระบุว่าขั้นตอนวิธีหนึ่ง ๆ จะยุติการทำงานเมื่อรับข้อมูลป้อนเข้าหนึ่ง ๆ นั้นสามารถเขียนให้อยู่ในรูปของถ้อยแถลงเกี่ยวกับจำนวนธรรมชาติที่เทียบเท่ากันได้ ดังนั้น ขั้นตอนวิธีที่ตัดสินความจริงของถ้อยแถลงเกี่ยวกับจำนวนธรรมชาติ จะสามารถนำมาใช้เพื่อตัดสินปัญหาการยุติการทำงานได้ ข้อสรุปก็คือ ขั้นตอนวิธีดังกล่าวจึงไม่สามารถมีอยู่จริง เพราะว่าเราทราบว่าไม่มีขั้นตอนวิธีใดที่ตัดสินปัญหาการยุติการทำงานได้ สังเกตว่าการแสดงการไม่สามารถตัดสินได้ดังกล่าวใช้วิธีการลดทอนปัญหาสู่ปัญหาการยุติการทำงาน
มิสแกรนด์นครพนม
สรุปผล
สถิติเข้ารอบ​ 4 ครั้ง
ลูย์บอฟ ออร์โลวา
ลูย์บอฟ เปตรอฟนา ออร์โลวา (Любо́вь Петро́вна Орло́ва; 29 มกราคม 1902 – 26 มกราคม 1975) เป็นดาราคนแรกที่ได้รับการยอมรับในวงการภาพยนตร์ของสหภาพโซเวียต, นักแสดงโรงละครที่มีชื่อเสียง และนักร้องที่มีพรสวรรค์
ปัญหาการยุติการทำงาน
ความสำคัญและผลสืบเนื่อง
อย่างไรก็ตาม การแสดงว่าปัญหาบางปัญหาไม่สามารถตัดสินได้นั้น ยังสามารถแสดงได้ด้วยวิธีอื่น ๆ โดยไม่จำเป็นต้องผ่านการลดทอนสู่ปัญหาการยุติการทำงานเสมอไป เกเกอรี่ ไชตินได้แสดงว่ามีปัญหาที่ไม่สามารถตัดสินได้ในทฤษฎีข้อมูลเชิงขั้นตอนวิธีที่ไม่ต้องใช้ปัญหาการยุติการทำงาน นอกจากนี้เขายังได้ให้นิยามที่น่าประหลาดเกี่ยวกับความน่าจะเป็นในการยุติการทำงานที่แสดงถึงความน่าจะเป็นที่โปรแกรมที่สร้างขึ้นแบบสุ่มจะทำงานสิ้นสุด
ลูย์บอฟ ออร์โลวา
ออร์โลวาเกิดเป็นลูกในตระกูลขุนนางรัสเซียในเซฟนีโกรอด ใกล้กรุงมอสโก และเติบโตในเมืองยาโรสลัฟล์ ชื่อและนามสกุลของเธอเป็นคำที่มีความหมายในภาษารัสเซีย โดยคำว่า любовь หมายถึง "ความรัก" และ Орлова เป็นคำเรียกสตรีลิงค์ของ орлов ซึ่งแปลว่า "อินทรี"
ปัญหาการยุติการทำงาน
ความสำคัญและผลสืบเนื่อง
แม้ว่าบทพิสูจน์ของทัวริงจะแสดงว่าไม่มีวิธีใดที่สามารถตัดสินได้ว่าขั้นตอนวิธีที่ให้มานั้น ทำงานสิ้นสุดได้ สำหรับบางขั้นตอนวิธีแล้ว เราก็มีวิธีในการแสดงว่าขั้นตอนวิธีนั้นทำงานสิ้นสุด หรือแม้กระทั่งแสดงขอบเขตของเวลาที่ขั้นตอนวิธีดังกล่าวจะต้องใช้ในการทำงาน นักวิทยาศาสตร์คอมพิวเตอร์มักสร้างบทพิสูจน์ดังกล่าว เพื่อแสดงว่าขั้นตอนวิธีทำงานถูกต้อง ซึ่งบทพิสูจน์ดังกล่าวมักเป็นส่วนหนึ่งของบทพิสูจน์ความถูกต้อง อย่างไรก็ตาม บทพิสูจน์ดังกล่าวแต่ละอันนั้น จะใช้รูปแบบในการให้เหตุผลที่แตกต่างกัน นั่นคือ: ไม่มี วิธีอัตโนมัติเชิงกลที่สามารถตัดสินได้ว่าขั้นตอนวิธีใด ๆ จะทำงานสิ้นสุดได้ สำหรับโปรแกรมทั่วไปแล้ว บ่อยครั้งความรู้เฉพาะทางบางอย่างสามารถนำมาใช้เพื่อสร้างข้อพิสูจน์ของการยุติการทำงานได้ การศึกษาเกี่ยวกับเรื่องนี้เรียกว่าการวิเคราะห์การยุติการทำงาน
ลูย์บอฟ ออร์โลวา
เมื่อออร์โลวาอายุได้ 7 ขวบ ฟิโอดอร์ ชาลียาปินได้ทำนายอนาคตของออร์โลวาว่าจะเป็นนักแสดงชื่อดัง ออร์โลวาได้เข้าเรียนที่วิทยาลัยดนตรีมอสโก แต่ไม่สำเร็จการศึกษาเพราะต้องทำงานเพื่อสนับสนุนพ่อแม่ของเธอ สามีคนแรกของออร์โลวานักเศรษฐศาสตร์โซเวียตอันเดรย์ เบียร์เยซิน ถูกจับในปี 1930 อย่างไรก็ตามเรื่องนี้ไม่ได้ส่งผลกระทบต่ออาชีพของออร์โลวา
ปัญหาการยุติการทำงาน
ข้อควรระวัง
ความยากในปัญหาการยุติการทำงานคือการที่ต้องตอบคำถามสำหรับทุก ๆ โปรแกรมและทุก ๆ ข้อมูลนำเข้าว่าจะเกิดการยุติการทำงานหรือไม่ ดังนั้นขั้นตอนวิธีที่ตอบเพียงว่าจะ "ยุติการทำงาน" (หรือ "ไม่ยุติการทำงาน") เพียงอย่างเดียวจึงไม่สามารถแก้ไขปัญหานี้ได้ พิจารณาโปรแกรมที่จำลองการทำงานของโปรแกรมอื่น หากโปรแกรมที่เราทดสอบนั้นยุติการทำงาน โปรแกรมจำลองก็จะให้ผลลัพธ์ถูกต้อง แต่หากโปรแกรมทดสอบไม่ยุติการทำงาน โปรแกรมจำลองก็ย่อมไม่ยุติการทำงานด้วยเช่นกัน ซึ่งส่งผลให้ไม่สามารถแก้ปัญหานี้ได้ตามที่ได้กล่าวไว้
ลูย์บอฟ ออร์โลวา
ในปี 1933 ออร์โลวาได้พบกับผู้กำกับมือใหม่กรีโกรี อะเลคซันดรอฟ ซึ่งต่อมาออร์โลวาได้เป็นนักแสดงในภาพยนตร์ของเขาเรื่อง เวซิโอลืยเอเรบยาตา (1934) และแต่งงานกับเขา การแสดงของออร์โลวาในภาพยนตร์ตลกนี้ได้รับความนิยมอย่างมากในสหภาพโซเวียต ทำให้สตาลินแสดงความเห็นใจดาราผู้นี้และได้รับฉายาว่า "นักแสดงหญิงผู้มีเกียรติของสหพันธ์สาธารณรัฐสังคมนิยมโซเวียตรัสเซีย"
ในอีกไม่กี่ปีต่อมา ออร์โลวาได้แสดงในภาพยนตร์ยอดนิยมสี่เรื่องซึ่งต่อมาได้กลายเป็นภาพยนตร์คลาสสิกของโซเวียตทั้ง ซิร์ค (1936), วอลกา-วอลกา (1938), สเวียลืยปุต (1940), และ เวซนา (1947) เธอได้รับรางวัลสตาลินในปี 1941 และในปี 1950 ออร์โลวาได้กลายเป็นผู้หญิงคนแรกที่ได้รับลำดับเกียรติศิลปินของประชาชนสหภาพโซเวียต สำหรับผลงานโดยเฉพาะภาพยนตร์ของเธอ
ปัญหาการยุติการทำงาน
ข้อควรระวัง
ปัญหาการยุติการทำงานอาจเป็นปัญหาที่สามารถตัดสินใจได้ (นั่นคือสามารถแก้ได้) บนโมเดลในการคำนวณอื่น ๆ เช่น บนเครื่องจักรที่มีหน่วยความจำจำกัด (linear bounded automata; LBAs) เนื่องจากจำนวนสถานะในเครื่องจักรเหล่านี้มีจำกัด เมื่อทำงานไปเรื่อย ๆ โดยหลักรังนกพิราบ จะมีจุดหนึ่งที่สถานะในหน่วยความจำเหมือนกัน นั่นคือถ้าหากเราปล่อยให้โปรแกรมทำงานต่อไปอีก สถานะก็จะมาซ้ำที่จุดเดิมอีกไปเรื่อย ๆ ดังนั้นเมื่อมาถึงจุด ๆ นั้น เราก็สามารถบอกได้ทันทีว่าโปรแกรมนี้ไม่ยุติการทำงาน
ถึงแม้คอมพิวเตอร์ในยุคปัจจุบันจะเป็นเครื่องจักรที่มีหน่วยความจำจำกัดประเภทหนึ่ง ทำให้สามารถแก้ปัญหาการยุติการทำงานได้ในทางทฤษฎี จำนวนสถานะที่แตกต่างกันทั้งหมดของคอมพิวเตอร์นั้นมีมากกว่า 21,000,000 สถานะ ซึ่งมากมายมหาศาล เวลาในการแก้ไขปัญหานี้จึงมากมายมหาศาลด้วยเช่นกัน (สามารถเปรียบเทียบว่าเวลาในการแก้ไขปัญหานี้ ทำให้ช่วงเวลาอายุของเอกภพไร้ความหมายได้เลย)
ร่างบทพิสูจน์
บทพิสูจน์ใช้การพิสูจน์แบบการสร้างข้อขัดแย้ง (หรือที่เรียกในภาษาละตินว่า reductio ad absurdum) โดยสมมติว่ามีขั้นตอนวิธีที่อธิบายได้ด้วยโปรแกรม  ซึ่งตัดสินว่าขั้นตอนวิธีที่ระบุด้วยข้อความ a จะยุติการทำงานเมื่อได้รับข้อมูลป้อนเข้าเป็นข้อความ i เราจะแสดงว่าข้อสมมติดังกล่าวจะทำให้เกิดข้อขัดแย้ง และนั่นหมายความว่าโปรแกรม   นั้นไม่สามารถมีตัวตนอยู่ได้
สมมติให้โปรแกรม  คืนค่าจริง ถ้าขั้นตอนวิธีที่ระบุด้วยข้อความ a ยุติการทำงานเมื่อรับ i เป็นข้อมูลป้อนเข้า และคืนค่าเท็จ ในกรณีอื่น ๆ ด้วยโปรแกรมดังกล่าว เราสามารถสร้างโปรแกรมอีกโปรแกรมหนึ่ง ชื่อว่า   ดังต่อไปนี้:
function trouble (string s)     if halt (s, s) = false stop else loop forever
โปรแกรม  รับข้อความ s และเรียกโปรแกรม   โดยใช้ข้อมูลป้อนเข้าทั้งที่เป็นข้อความที่ระบุขั้นตอนวิธี a และข้อความที่จะใช้เป็นข้อมูลป้อนเข้า i ของขั้นตอนวิธีดังกล่าวเป็น s  กล่าวอย่างไม่เป็นทางการก็คือ   ถาม   ว่าขั้นตอนวิธี s เมื่อรับข้อความที่ระบุตัวขั้นตอนวิธีเองแล้ว จะยุติการทำงานหรือไม่ จากนั้น ถ้า   คืนค่าเท็จ โปรแกรม   จะจบการทำงาน แต่ถ้า   คืนค่าจริง โปรแกรม   จะวนรอบไม่รู้จบ
เนื่องจากโปรแกรมใด ๆ สามารถเขียนระบุเป็นข้อความได้ ดังนั้นสำหรับโปรแกรม  เองก็มีข้อความ ⌜trouble⌝ ที่ระบุโปรแกรม   พิจารณาคำถามต่อไปนี้:
มีความเป็นไปได้ทั้งหมดสองกรณี:
เนื่องจากทั้งสองกรณีทำให้เกิดข้อขัดแย้งที่ล้วนเป็นไปไม่ได้ ดังนั้นสามารถสรุปได้ว่าข้อสมมติเริ่มต้นแรกสุด (มีขั้นตอนวิธีที่อธิบายได้ด้วยโปรแกรม ) นั้นไม่ถูกต้อง กล่าวคือไม่มีโปรแกรม   หรือขั้นตอนวิธีใด ๆ ที่สามารถตัดสินปัญหาการยุติการทำงานได้
วัดประชาบำรุง (จังหวัดมหาสารคาม)
วัดประชาบำรุง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาด อำเภอเมืองมหาสารคาม จังหวัดมหาสารคาม ปัจจุบันพระครูโกวิทปริยัติกิจ ดำรงตำแหน่งเจ้าอาวาสวัด และเจ้าคณะอำเภอเมืองมหาสารคาม
วัดประชาบำรุงตั้งวัดเมื่อ พ.ศ. 2479 โดยพระอาจารย์ สีโห เขมโก ซึ่งเป็นเจ้าอาวาสวัดรูปแรก ท่านเดินธุดงควัตรมาจากจังหวัดร้อยเอ็ด ถึงป่าช้าหนองหอย ซึ่งเป็นที่ตั้งของวัดประชาบำรุงในปัจจุบัน จึงได้จำพรรษาโปรดญาติโยมอยู่ที่นี่ ในเวลาต่อมาท่านได้เดินทางกลับร้อยเอ็ด ในช่วงนั้นมีการเผยแผ่ธรรมฝ่ายวิปัสสนาธุระ นำโดย พระอาจารย์เสาร์ กันตสีโล, พระอาจารย์มั่น ภูริทัตโต และพระอาจารย์สิงห์ ขันตยาคโม จึงได้มอบหมายให้ พระอาจารย์คูณ ธัมมุตตโม เดินทางมาเผยแผ่ในพื้นที่จังหวัดมหาสารคาม พระอาจารย์คูณได้เข้ามาพำนักที่ป่าช้าหนองหอย ภายหลังพุทธศาสนิกชนได้ร่วมกันสร้างเสนาสนะและตั้งชื่อวัดว่า วัดป่าพูนไพบูลย์ ภายหลังเปลี่ยนชื่อมาเป็น "วัดประชาบำรุง" วัดได้รับพระราชทานวิสุงคามสีมาเมื่อ พ.ศ. 2511
สีกลุ่มชนอิหร่าน
สีกลุ่มชนอิหร่าน (Pan-Iranian colors) เป็นสีที่ใช้ในธงของประเทศหรือดินแดนที่มีกลุ่มชนอิหร่านอาศัยอยู่ ประกอบด้วยสีเขียว ขาว และแดง โดยธงของราชวงศ์กอญัรเป็นธงชนิดแรกที่ใช้สีกลุ่มชนอิหร่าน
เลดีพาเมลา ฮิกส์
เลดีพาเมลา ฮิกส์ (ราชสกุลเดิม: เมานต์แบ็ตเทน) (Lady Pamela Hicks) เกิดเมื่อวันที่ 19 เมษายน ค.ศ. 1929 เป็นธิดาคนเล็กในหลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร เป็นน้องสาวเดียวคนเดียวของแพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า
สมรส
เลดีพาเมลา เมานต์แบ็ตเทน สมรสกับเดวิด ไนติงเกล ฮิกส์ เมื่อวันที่ 13 มกราคม ค.ศ. 1960 โดยมีเพื่อนเจ้าสาวคือ เจ้าฟ้าหญิงแอนน์และเจ้าหญิงคาริสาแห่งเฮสส์ (พระธิดาในเจ้าหญิงโซฟีแห่งกรีซและเดนมาร์ก) ทั้งคู่มีบุตรดังนี้
หลังจากงานสมรสผ่านไปไม่นาน วันที่ 21 กุมภาพันธ์ ในปีเดียวกันนั้น เอ็ดวินา แอชลีย์ เคาน์เตสเมานต์แบ็ตเทนแห่งพม่า มารดาของเธอก็ถึงแก่กรรมลงด้วยอายุ 59 ปี
จอห์น แลมเบิร์ต (นายพล)
นายพลจอห์น แลมเบิร์ต (John Lambert) (ฤดูใบไม้ร่วง ค.ศ. 1619 - มีนาคม ค.ศ. 1684) แลมเบิร์ตเป็นนายพลของฝ่ายรัฐสภาในสงครามกลางเมืองอังกฤษ นายพลแลมเบิร์ตเกิดในฤดูใบไม้ร่วงของปี ค.ศ. 1619 ที่คาร์ลตัน ฮอลล์, เคิร์คบี มาลแลมในมลฑลอีสต์ไรดิงแห่งยอร์คเชอร์ปัจจุบันในครอบครัวที่มั่นคง แลมเบิร์ตศึกษากฎหมายที่อินส์ออฟคอร์ตในกรุงลอนดอน ในปี ค.ศ. 1639 แลมเบิร์ตแต่งงานกับฟรานซ ลิสเตอร์บุตรีของเซอร์วิลเลียม ลิสเตอร์
อาชีพทางการทหาร
ในเดือนกันยายน ค.ศ. 1642 แลมเบิร์ตได้รับแต่งตั้งให้เป็นผู้บังคับบัญชาทหารม้าของกองทัพฝ่ายรัฐสภาในสงครามกลางเมืองอังกฤษที่นำโดยเฟอร์ดินานโด แฟร์แฟ็กซ์ ลอร์ดแฟร์แฟ็กซ์แห่งคาเมรอนที่ 2 ภายในปีเดียวแลมเบิร์ตก็ได้เลื่อนตำแหน่งเป็นนายพันของกองทหารม้าและสร้างเกียรติประวัติด้วยการยึดเมืองฮัลล์ในเดือนตุลาคม ค.ศ. 1643 เมื่อต้นปี ค.ศ. 1644 แลมเบิร์ตก็ต่อสู้อย่างกล้าหาญในยุทธการแนนท์วิค (Battle of Nantwich) และที่แบรดฟอร์ด ในยุทธการที่มาร์สตันมัวร์ (Battle of Marston Moor) เมื่อวันที่ 2 กรกฎาคม ค.ศ. 1644) กองทหารม้าของแลมเบิร์ตถูกต้อนโดยกองทหารม้าของลอร์ดกอริง; แต่แลมเบิร์ตก็สามารถตีฝ่าวงล้อมออกมาได้กับกองทหารจำนวนหนึ่ง และไปสมทบกับโอลิเวอร์ ครอมเวลล์อีกทางด้านหนึ่งของสนามรบ
ดูเพิ่ม
1619 1684
จอร์จ สตินนีย์
จอร์จ จูเนียส สตินนีย์ จูเนียร์ (George Junius Stinney Jr.; 21 ตุลาคม ค.ศ. 1929 – 16 มิถุนายน ค.ศ. 1944) เป็นเด็กชายผิวดำในสหรัฐซึ่งถูกประหารชีวิตด้วยเก้าอี้ไฟฟ้าเมื่อ ค.ศ. 1944 หลังถูกพิพากษาอย่างรวบรัดว่า มีความผิดฐานสังหารเด็กผู้หญิงสองคน ต่อมาใน ค.ศ. 2014 มีการกลับคำพิพากษาดังกล่าว เพราะกระบวนพิจารณาในสมัยนั้นไม่เป็นธรรม
ในเดือนมีนาคม ค.ศ. 1944 เด็กชายสตินนีย์วัย 14 ปีถูกจับกุมด้วยต้องสงสัยว่า ฆ่าเด็กหญิงสองคนตายในแอลโคลู เซาท์แคโรไลนา ซึ่งเป็นบ้านเกิดของเขา การพิจารณาคดีมีขึ้นเพียงวันเดียว และคณะลูกขุนซึ่งเป็นคนผิวขาวทั้งหมดใช้เวลา 10 นาทีประชุมปรึกษากันก่อนลงมติว่า เขามีความผิดจริง เขาถูกประหารในเดือนมิถุนายน ปีนั้น นับเป็นบุคคลที่อายุน้อยที่สุดคนหนึ่งที่ถูกประหารในสหรัฐ
พยานหลักฐานชิ้นเดียวในคดี คือ ข้อกล่าวอ้างของเจ้าหน้าที่ที่ว่า สตินนีย์รับสารภาพหลังถูกจับกุม แต่ก็ไม่เคยมีบันทึกคำรับสารภาพเป็นลายลักษณ์อักษร นอกจากนี้ ไม่มีการบันทึกกระบวนพิจารณาของศาลเอาไว้ และไม่มีการอุทธรณ์
ในช่วงหลายสิบปีหลังสตินนีย์ถูกประหาร มีการวิพากษ์วิจารณ์อย่างกว้างขวางถึงการวินิจฉัยความผิดของเขา การมีอยู่ของคำรับสารภาพตามที่เจ้าหน้าที่อ้างถึง และกระบวนการยุติธรรมที่ชวนตั้งคำถาม มีทนายความและนักกิจกรรมกลุ่มหนึ่งสืบสวนคดีของเขาจนนำไปสู่การรื้อฟื้นคดีขึ้นใน ค.ศ. 2013 กระทั่งเดือนธันวาคม ค.ศ. 2014 ศาลเคลื่อนที่ (circuit court) ก็กลับคำพิพากษาเดิมที่ให้เขามีความผิดและต้องโทษประหารชีวิต โดยให้เหตุผลว่า เขาไม่ได้รับการพิจารณาอย่างเป็นธรรม ไม่มีทนายความที่มีประสิทธิภาพ และถูกละเมิดสิทธิตามรัฐธรรมนูญแก้ไขเพิ่มเติม (ฉบับที่ 6) ศาลกล่าวด้วยว่า การประหารเด็กอายุ 14 ปีเป็นการลงโทษที่โหดร้ายและผิดธรรมดาซึ่งขัดต่อรัฐธรรมนูญแก้ไขเพิ่มเติม (ฉบับที่ 8)
ความเป็นมาของคดี
ใน ค.ศ. 1944 เด็กชายสตินนีย์ วัย 14 ปี อาศัยอยู่ ณ แอลโคลู ในเซาท์แคโรไลนา สหรัฐ พร้อมกับบิดา คือ จอร์จ สตินนีย์ ซีเนียร์ (George Stinney Sr.), มารดา คือ ไอมี (Aime), พี่ชาย คือ จอห์น (John) อายุ 17 ปี, น้องชาย คือ ชาลส์ (Charles) อายุ 12 ปี, และน้องสาวสองคน คือ แคเทอริน (Katherine) อายุ 10 ปี กับไอมี (Aime) อายุ 7 ปี บิดาของเขาทำงานที่โรงเลื่อยประจำเมือง และครอบครัวของเขาพำนักอยู่ ณ อาคารที่นายจ้างของเขาจัดหาให้ ในเมืองนั้นคนผิวขาวและคนผิวดำแยกอยู่กัน ต่างฝ่ายแทบจะไม่มีปฏิสัมพันธ์ต่อกัน ชุมชนของทั้งสองกลุ่มมีรางรถไฟคั่นกลาง
วันที่ 23 มีนาคม ค.ศ. 1944 เด็กหญิงผิวขาวสองคน คือ เบตตี จูน บินนิกเกอร์ (Betty June Binnicker) อายุ 11 ปี และแมรี เอมมา เทมส์ (Mary Emma Thames) อายุ 7 ปี ถูกพบเป็นศพกลางโคลนตมในคูน้ำของชุมชนฝั่งคนผิวดำ ทั้งสองมีการบาดเจ็บจากการกระทบกระแทก (blunt trauma) ที่ใบหน้าและศีรษะ กะโหลกศีรษะมีรอยแตก ทั้งนี้ เพราะถูกตีด้วยสิ่งเทียมอาวุธ (improvised weapon) ซึ่งบ้างก็รายงานว่า เป็นโลหะทื่อ บ้างก็ว่า เป็นซี่รางรถไฟ รายงานการชันสูตรระบุว่า บาดแผลดังกล่าวเกิดขึ้นเพราะ "ของทื่อ หัวมน ขนาดประมาณค้อน" (blunt instrument with a round head, about the size of a hammer) และทั้งสองคนไม่ได้ถูกล่วงละเมิดทางเพศ เยื่อพรหมจารียังอยู่ดี แต่อวัยวะเพศของเด็กหญิงเบตตีมีรอยฟกช้ำเล็กน้อย
ครั้นวันที่ 24 มีนาคม ค.ศ. 1944 ข่าวที่รายงานด้วยเสียงตามสายระบุว่า นายอำเภอ (sheriff) แถลงว่า สตินนีย์เป็นผู้ต้องสงสัยและถูกจับกุมเรียบร้อยแล้ว ทั้งยังว่า เขารับสารภาพต่อเจ้าหน้าที่และพาไปเอา "แท่งเหล็กที่ซุกซ่อนไว้" (hidden piece of iron) ซึ่งเป็นอาวุธที่ใช้ก่อเหตุด้วย
การสืบสวน
สตินนีย์ถูกจับพร้อมด้วยพี่ชาย คือ จอห์น แต่จอห์นได้รับการปล่อยตัวในภายหลัง เมื่อสตินนีย์ถูกจับแล้ว บิดาของเขาถูกไล่ออกจากโรงเลื่อย ครอบครัวของเขาต้องระเห็จออกจากบ้านพักของนายจ้าง และไม่ได้พบเขาอีกเลยจนกระทั่งขึ้นเสร็จการพิจารณาคดี เขาถูกนำตัวไปขังไว้ในคุกที่โคลัมเบียซึ่งห่างจากเมืองที่เกิดเหตุไป 50 ไมล์ เพราะเกรงว่า ถ้าขังไว้ในพื้นที่แล้วจะถูกรุมประชาทัณฑ์
แถลงการณ์ที่เขียนด้วยมือระบุว่า เจ้าหน้าที่ผู้จับกุม คือ เอช.เอส. นิวแมน (H.S. Newman) รองผู้ว่าการเทศมณฑลแคเรนดอน (Clarendon County deputy) นิวแมนกล่าวว่า "ผมจับเด็กชายนาม จอร์จ สตินนีย์ เขารับสารภาพแล้วบอกผมว่า แท่งเหล็กยาวราว 15 นิ้วนั้นไปเอาได้ที่ไหน เขาว่า เขายัดไว้ในคูที่อยู่ห่างจากจักรยาน [ของผู้ตาย] ไปราวหกฟุต" (I arrested a boy by the name of George Stinney. He then made a confession and told me where to find a piece of iron about 15 inches were [sic] he said he put it in a ditch about six feet from the bicycle.) แต่ไม่ปรากฏบันทึกคำรับสารภาพที่สตินนีย์ลงชื่อไว้แต่ประการใด
ครูชาวแอฟริกัน-อเมริกันที่โรงเรียนของสตินนีย์อ้างว่า สตินนีย์มีประวัติทะเลาะวิวาทที่โรงเรียน ครั้งหนึ่ง เขาใช้มีดทำเด็กหญิงคนหนึ่งเป็นแผลถลอก แต่ไอมี น้องสาวของเขา โต้แย้งว่า ไม่เป็นความจริง นอกจากนี้ หญิงผิวขาวคนหนึ่งในท้องที่นั้นอ้างว่า สตินนีย์เคยข่มขู่จะฆ่าตนและเพื่อนก่อนจะเกิดเหตุฆาตกรรมรายนี้ และยังว่า สตินนีย์นั้นเป็นที่รู้กันทั่วว่า เป็นอันธพาล
การพิจารณาคดี
กระบวนพิจารณาทั้งหมด ซึ่งรวมถึง การเลือกลูกขุน ใช้เวลาเพียงหนึ่งวัน ลูกขุนที่ได้รับเลือกเป็นคนผิวขาวทั้งหมด ระหว่างพิจารณา คนผิวขาวกว่า 1,000 คนออกันอยู่ในห้องพิจารณา แต่คนผิวดำไม่ได้รับอนุญาตให้เข้ามาแม้แต่คนเดียว
ศาลตั้งชาลส์ พลาวเดน (Charles Plowden) นักการเมืองซึ่งกำลังหาเสียงเลือกตั้งท้องถิ่นอยู่ เป็นทนายความฝ่ายจำเลย พยานหลักฐานชิ้นเดียวในคดี คือ คำให้การของเจ้าพนักงานตำรวจสามนายที่ระบุว่า สตินนีย์รับสารภาพเรียบร้อยแล้ว และพลาวเดนไม่คัดค้านการใช้พยานหลักฐานนี้เอาผิดสตินนีย์ อนึ่ง พลาวเดนยังไม่คัดค้านที่โจทก์นำเสนอข้อความสองฉบับที่อ้างว่า มาจากคำให้การด้วยวาจาของสตินนีย์ แม้ข้อความทั้งสองจะแย้งกันเอง โดยฉบับหนึ่งว่า เขารับว่า เด็กหญิงหนึ่งในสองคนนั้นตกหล่ม เขาเข้าไปช่วย แต่เด็กหญิงทั้งสองทำร้ายเขา เขาจึงกระทำตอบโต้เป็นเชิงป้องกันตัว ส่วนอีกฉบับว่า เขารับว่า เขาสะกดรอยตามเด็กหญิงทั้งสองไป แล้วฆ่าแมรีเป็นคนแรก ตามด้วยเบตตีเป็นคนที่สอง นอกเหนือไปจากนี้แล้วก็ไม่มีวัตถุพยานที่เชื่อมโยงเขาเข้ากับเหตุการณ์อีก
ฝ่ายโจทก์นำเสนอพยานบุคคลเพิ่มเติมสามปาก คือ หลวงพ่อฟรานซิส แบตสัน (Reverend Francis Batson) ผู้พบศพเด็กหญิง และแพทย์สองคนซึ่งชันสูตรศพเด็กหญิง ศาลอนุญาตให้ถกกันเรื่องความเป็นไปได้ที่จะมีการข่มขืนกระทำชำเรา แม้ว่ารายงานการชันสูตรศพระบุชัดเจนว่า เรื่องนี้ไม่มีพยานหลักฐานรับรอง ส่วนทนายความฝ่ายจำเลยกลับไม่นำเสนอพยานบุคคลสักปาก ไม่ถามค้านพยานโจทก์ และแทบจะไม่ต่อสู้การนำสืบของโจทก์เลย การไต่สวนใช้เวลาสองชั่วโมงครึ่ง คณะลูกขุนใช้เวลาอีก 10 นาทีประชุมกันแล้วลงมติว่า สตินนีย์มีความผิดตามฟ้อง ตุลาการจึงพิพากษาให้ประหารชีวิตเขาด้วยเก้าอี้ไฟฟ้า ไม่มีการบันทึกกระบวนพิจารณา และทนายความฝ่ายจำเลยไม่อุทธรณ์
ครอบครัวสตินนีย์ขอให้โอลิน ดี. จอห์นสตัน (Olin D. Johnston) ผู้ว่าการเซาท์แคโรไลนา อภัยโทษสตินนีย์ เพราะอายุยังน้อย แต่คนอื่น ๆ เสนอให้ดำเนินการตามคำพิพากษา ซึ่งจอห์นสตันปฏิบัติตาม จอห์นสตันกล่าวแก่ผู้ขออภัยโทษให้สตินนีย์ว่า "คุณอาจสนใจที่จะรู้ว่า สตินนีย์ฆ่าเด็กหญิงคนน้องเพื่อข่มขืนคนพี่ จากนั้นก็ฆ่าคนพี่แล้วข่มขืนศพเธอ 20 นาทีต่อมา เขาหวนกลับมาแล้วพยายามข่มขืนเธออีก แต่ศพแข็งทื่อไปแล้ว เรื่องทั้งหมดนี้เขายอมรับเอง" (It may be interesting for you to know that Stinney killed the smaller girl to rape the larger one. Then he killed the larger girl and raped her dead body. Twenty minutes later he returned and attempted to rape her again, but her body was too cold. All of this he admitted himself.) แต่การกล่าวอ้างดังกล่าวขัดกับรายงานการชันสูตร
ตั้งแต่สตินนีย์ถูกจับไปจนถึงถูกประหาร เขาได้รับอนุญาตให้พบหน้าบิดามารดาเพียงครั้งเดียว คือ ที่เรือนจำโคลัมเบียหลังการพิจารณาสิ้นสุดลงแล้ว
การประหารชีวิต
วันที่ 16 มิถุนายน ค.ศ. 1944 เวลา 19:30 นาฬิกา สตินนีย์ถูกประหารที่เรือนจำเซาท์แคโรไลนา (South Carolina Penitentiary)
เนื่องจากเขาสูงเพียง 155 เซนติเมตร และหนักเพียง 40 กิโลกรัมเศษ ซึ่งนับว่าตัวเล็กมากเมื่อเทียบกับนักโทษผู้ใหญ่โดยทั่วไป เจ้าพนักงานจึงผูกเขาติดกับเก้าอี้ประหารอย่างยากลำบาก นอกจากนี้ หน้ากากประหารที่ทำไว้สำหรับผู้ใหญ่ก็หลวมเกินไปสำหรับเขา เมื่อเขาถูกไฟฟ้า 2,400 โวลต์ช็อตเป็นรอบแรก หน้ากากจึงร่วงตกลงมา สี่นาทีหลังจากการปล่อยกระแสไฟฟ้ารอบแรก เจ้าพนักงานก็แถลงว่า เขาเสียชีวิตแล้ว ตั้งแต่เกิดเหตุฆาตกรรมจนถึงประหารเขานับเป็นเวลาได้ 83 วัน
สโนว์ไวต์ (ตัวละครดิสนีย์)
เจ้าหญิงสโนว์ไวต์ (Princess Snow White) คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย ปรากฏตัวในภาพยนตร์แอนิเมชันของค่าย วอลท์ดิสนีย์ ที่มีชื่อเรื่องว่า "สโนว์ไวท์กับคนแคระทั้งเจ็ด" ที่ออกฉายในปี ค.ศ. 1937 โดยดัดแปลงมาจากเทพนิยายเรื่อง สโนว์ไวต์ ของ พี่น้องตระกูลกริมม์
ปรากฏกายครั้งแรก
สโนไวต์ปรากฏกายครั้งแรกในภาพยนตร์การ์ตนเรื่อง “สโนไวต์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์
เพื่อนของสโนไวต์
สโนไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย
บาร์รี่ ซีเวลล์
บาร์รี่ ซีเวลล์ (Barry Sewell) นักมวยสากลชาวออสเตรเลีย เกิดเมื่อ 18 กรกฎาคม พ.ศ. 2517 สถิติการชก 13 ครั้ง ชนะ 9 (น็อค 6) แพ้ 4
คิวต์เชฟ
คิวต์เชฟ (Cute Chef) เป็นกลุ่มไอดอลชายของประเทศไทย ภายใต้แนวคิด คือ "Recipes for Small Enjoyment (ความสนุกเล็กๆ จากสูตรต้นตำรับ)" ในสังกัดค่ายเพลง โจมแฟม (JomeFam) วงคิวต์เชฟเปิดตัวอย่างเป็นทางการเมื่อวันที่ 27 กันยายน 2561 พร้อมกับซิงเกิลแรกในชื่อ "มะงึกๆ อุ๋งๆ (Haguttokyuukyuu)" ปัจจุบันมีสมาชิกทั้งหมด 12 คน
แนวคิด
คิวต์เชฟเป็นกลุ่มไอดอลชายของประเทศไทย ที่ผ่านการเล่าเรื่องในแบบฉบับของอาหารตาสู่อาหารใจ ภายใต้แนวคิดที่ว่า "Recipes for Small Enjoyment (ความสนุกเล็กๆ จากสูตรต้นตำรับ)" จากความหิวสู่ความกระหายในความสำเร็จของแบบฉบับกลุ่มไอดอลชาย
คอนเซปต์ของวงนี้เปรียบสมาชิกในวงเสมือนเป็นเชฟ ซึ่งการเป็นเชฟที่ดีนั้นต้องเกิดจากความรัก รักที่จะทำสิ่งที่คิด สิ่งที่ฝันนั้นให้เป็นจริง ถึงแม้จะไม่มีต้นทุนเดิมเลยก็ตาม แต่พวกเขาพร้อมจะฝึกฝน และพัฒนาความสามารถ เพื่อที่จะมอบ "อาหารปรุงสุข" ให้กับเหล่า Fanchef หรือ แฟนคลับของวงนั่นเอง ซึ่งวงคิวต์เชฟ จะเป็นแหล่งให้สมาชิกในวงนั้นได้มาพัฒนาเรื่อง Artist Management
นอกจากนี้ คิวต์เชฟยังเป็นเครื่องหมายการันตีของความอร่อย ผ่านมาตรฐานความสนุกของไอดอลชาย เพื่อที่จะไปคัดสรรหาความอร่อยของร้านอาหาร และอาหารในเมืองไทย ที่ไหนที่ว่าอร่อย ที่ไหนที่ต้องบอกต่อความอร่อย หรือที่ไหนที่ต้องการพัฒนาเพื่อกระตุ้นยอดขายในเชิงการตลาด คิวต์เชฟจะให้ความสำคัญมากในสิ่งนี้
พ.ศ. 2561 : การเปิดตัวอย่างเป็นทางการครั้งแรกพร้อมกับซิงเกิลใหม่
คิวต์เชฟ ได้เปิดตัวอย่างเป็นทางการในวันที่ 27 กันยายน พ.ศ. 2561 ในซิงเกิลแรก ชื่อว่า "มะงึกๆ อุ๋งๆ (Haguttokyuukyuu)" ซึ่งซิงเกิลนี้ ได้มีการปล่อยตัวอย่างมาก่อนในช่องทาง YouTube ของวงในวันที่ 25 กันยายน พ.ศ. 2561 โดยซิงเกิลนี้ได้ร่วมมือกับช่อง YouTube ชื่อ "ORNLY YOU" ซึ่งก่อนหน้านี้ทางช่องก็ได้มีการแต่งเพลง "มะงึกๆ อุ๋งๆ" มาก่อนแล้ว ภายหลัง จึงมีการร่วมมือกันจัดทำเป็นซิงเกิลตัวแรกของวง โดยมีการปรับแต่งทำนองเพลงให้เข้ากับวง มีการเพิ่มเนื้อร้องภาษาญี่ปุ่น ทำให้วงนี้เป็นที่รู้จักมากขึ้น แต่ก็ยังไม่มากนัก โดยรายได้จากการดาวน์โหลดเพลงนี้ ทาง ORNLY YOU ได้กล่าวไว้ว่าจะนำไปซื้อเครื่องดนตรีและสร้างห้องดนตรีให้กับโรงเรียนในต่างจังหวัด